《赠黄君俞》
宋代·方惟深

紫书夕降御床边，门下褒衣绕数千。
捧檄喜随亲色动，授经荣数主恩偏。
相如好赋真童子，贾谊多才患少年。
道在不须忧绛灌，一时卿相尺知贤。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。